আমাকে অনেকেই জিজ্ঞেস করেন- আচ্ছা আপনারা এত্ত অধিকারের কথা বলেন এই যে মহিলা, শিশু সিট- এটাতে আপনাদের অপমান হয় না ? আমি বলি- আমাকে বা আমার মত সুবিধাভোগীদের দিয়ে বাংলাদেশের মেয়েদের গুনলে তো হবে না। আমি জিন্স পড়ে রাস্তায় হাঁটতে পারি,পকেটে টাকা না থাকলেও ঢাকা শহর চষে বেড়াতে পারি, দৌড়ে বাসে উঠতে পারি, রাত করে বাড়ি ফিরতে পারি। অন্য সবাই এই সুবিধা পায় নাই। তাঁদের অনেকেরই বোরখা পরতে হয়। তাঁরা অনেকেই রাতে ফিরতে ভয় পান। তাঁরা অনেকেই বাথরুমে যাবার প্রয়োজনের কথা প্রকাশ্যে বলতে পারেন না। তাঁদের সিট ছেড়ে দিতে হবে না ? না দিলে তাঁরা রাস্তায় বের হউয়া ছেড়ে আবার ঘরে ঢুকে যাবেন না?